Document ID: 31995D0467

Komisjoni otsus,
24. oktoober 1995,
ehitustooteid käsitleva nõukogu direktiivi 89/106/EMÜ artikli 20 lõike 2 rakendamise kohta
(EMPs kohaldatav tekst)
(95/467/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. detsembri 1988. aasta direktiivi 89/106/EMÜ ehitustooteid käsitlevate liikmesriikide õigus- ja haldusnormide ühtlustamise kohta, [1] mida on muudetud direktiiviga 93/68/EMÜ, [2] eriti selle artiklit 13,
ning arvestades, et:
direktiivi 89/106/EMÜ artikli 13 lõikega 3 nähakse ette kaks ehitustoodete vastavustõendamismenetlust; artikli 13 lõike 4 järgi peab toote või tootepere vastavustõendamismenetluse artikli 13 lõike 3 tähenduses valima komisjon pärast konsulteerimist alalise ehituskomiteega;
see valik tuleb teha vastavalt artikli 13 lõikes 4 sätestatud kriteeriumidele;
artikli 13 lõikes 4 on sedastatud, et mõlemast menetlusest peab komisjon valima "võimalikult lihtsa, kuid ohutusega kooskõlas oleva menetluse"; see tähendab vajadust otsustada, kas tootja vastutusel toimiv tehase tootmisohje süsteem on teatava toote või tootepere nõuetele vastavuse tõendamisel vajalik ja piisav tingimus või on artikli 13 lõikes 4 sätestatud kriteeriumidele vastavusega seotud põhjustel vaja volitatud sertifitseerimisorgani sekkumist;
artikli 13 lõikega 4 nähakse ette, et niiviisi kindlaks määratud menetlus märgitakse mandaatidesse ja tehnospetsifikaatidesse; seetõttu on soovitatav määratleda toodete või tooteperede mõiste, nagu seda kasutatakse mandaatides ja tehnospetsifikaatides;
artikli 13 lõikega 3 ettenähtud kahe menetluse üksikasjalik kirjeldus esitatakse direktiivi 89/106/EMÜ III lisas; iga toote või tootepere puhul on vaja selgesti kindlaks määrata meetodid, mille abil tuleb kõnealust kahte menetlust III lisale viidates rakendada, sest III lisas eelistatakse teatavaid süsteeme;
artikli 13 lõike 3 punktis a nimetatud menetlus vastab süsteemidele, mis on kindlaks määratud III lisa punkti 2 alapunkti ii esimeses võimaluses ilma pideva järelevalveta ning teises ja kolmandas võimaluses ning artikli 13 lõike 3 punktis b nimetatud menetlus vastab süsteemidele, mis on kindlaks määratud III lisa punkti 2 alapunktis i ning III lisa punkti 2 alapunkti ii esimeses võimaluses pideva järelevalvega;
alalise ehituskomiteega konsulteeriti vastavalt artiklis 13 sätestatud nõudele ja kooskõlas artikli 20 sätetega ning ehituskomitee andis oma heakskiitva arvamuse 27. septembril 1995,
ON VASTU VÕTNUD KÄESOLEVA OTSUSE:
Artikkel 1
1. lisas nimetatud toodete ja tooteperede nõuetele vastavust tõendatakse menetlusega, mille aluseks on tootja ainuvastutusel toimiv tehase tootmisohje süsteem, millega tagatakse toote vastavus asjakohastele tehnilistele kirjeldustele.
Artikkel 2
2. lisas nimetatud toodete nõuetele vastavust tõendatakse menetlusega, mille kohaselt lisaks tootja vastutusel toimivale tehase tootmisohje süsteemile on tootmise või toote vastavustõendamisse ning järelevalvesse kaasatud volitatud sertifitseerimisorgan.
Artikkel 3
3. lisas esitatud vastavustõendamismenetlus märgitakse ühtlustatud standardite mandaatidesse.
Artikkel 4
Käesolev otsus on adresseeritud liikmesriikidele.
Brüssel, 24. oktoober 1995

Labels: 3
7
1
0